தளவம்

தளவம், பிச்சிப்பூ என்னும் பெயர்களால் தமிழ் இலக்கியங்களில் குறிப்பிடப்பட்ட இம்மலர்,  இக்காலத்தில் செம்முல்லை (Jasminum polyanthum) என வழங்கப்படுகிறது. இதனைச் சாமந்தி என வழங்குகின்றனர். செவ்வந்தி எனப்படும் பூ வேறு. 
பெயர் விளக்கம்
தளவ மலரின் மொட்டுகள் சிவப்பாக இருக்கும். அதாவது பூவிதழின் புறத்தோற்றம் சிவப்பாக இருக்கும். மலர்ந்ததும் ஒவ்வொரு பூவிதழின் அகத்தோற்றமும் வெண்மையாக இருக்கும். இவ்வாறு பூவிதழின் தளம் மாறுபடுவதால் இதனைத் தளவம் என்றனர். 
இது முல்லைப் பூவின் இனம். இந்த முல்லை-மொட்டு செந்நிறத்தில் இருப்பதால் இதனைச் செம்முல்லை என்றனர்.

 சங்ககாலச் செய்திகள் 
 சங்ககால மகளிர் குவித்து விளையாடிய 99 மலர்களில் தளவமும் ஒன்று.குறிஞ்சிப்பாட்டு - அடி 80
 விளக்கப் பெயர்கள் 
தளவமுல்லை அகநானூறு 254-15, 
அவிழ்தளவின் அகன்தோன்றி நகுமுல்லை பொருநராற்றுப்படை 199
 தளவம் கொடியில் பூக்கும்.தவழ்கொடித் தளவம் - கலித்தொகை 102-2, புதர்மேல் படரும்.புதல் இவர் தளவம் - நற்றிணை 242, பனியில் பூக்கும்.பனிப்பூந் தளவம் - கலித்தொகை 108-42
 நூல்: புறநானூறு (335)
குரவே தளவே குருந்தே முல்லையென்று
இந்நான்கு அல்லது பூவும் இல்லை
 [விளக்கம் - பூக்கள் என்றால் குரவு, தளவு, குருந்து, முல்லை என்று இவற்றையே சிறப்பாகக் குறிப்பிடுவர்.]
 சிரல்(மரங்கொத்தி)ப் பறவையின் வாய்போலச் சிவந்திருக்கும் நற்றிணை 61,பனிவளர் தளவின் சிரல்வாய்ச் செம்முகை - ஐங்குறுநூறு 447,
 பல்வகையான பூக்களோடு மலரும்.முல்லைக் கொடியொடு தழுவி வளரும் ஐங்குறுநூறு 454,புதல்மிசைத் தளவின் இதல்முள் நெடுநனை (பிடவம் பூவோடு சேர்ந்து மலரும்) அகநானூறு 23-3,ஐங்குறுநூறு 412,தோன்றியொடு தளவம் ஐங்குறுநூறு 440, கொன்றை, காயா, வெட்சி, தளவம் - கலித்தொகை 103-2, 
 பிடவூர் கிழான் மகன் பெருஞ்சாத்தனின் குடிப்பூ தளவம்.‘புதல் தளவின் பூ’ புறநானூறு 395-6, 335 
 தளவம்பூ பூத்தலை ‘நனைதல்’ என்பர்.ஐங்குறுநூறு 499, ‘பிணி அவிழ்தல்’ என்பர் தளவுப்பிணி அவிழ்ந்த தண்பதப் பெருவழி - அகநானூறு 64-4, 
மேலும் குறிப்புகள் ஐந்திணை எழுபது 24,கார்நாற்பது 36,திணைமாலை 93, 105, 110, 116சிலப்பதிகாரம் 13-155,மணிமேகலை 3-143, 19-93

இவற்றையும் காண்க
 சங்ககால மலர்கள்
 காட்டு மல்லி
 மல்லிகை இனங்களின் பட்டியல்

அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
பகுப்பு:சீனத் தாவரங்கள்
பகுப்பு:தமிழ்நாட்டின் தாவரங்கள்